Obecný úrad  Štitáre, Pri prameni 14, 951 01 Štitáre

**Z á p i s n i c  a**

**z 3. mimoriadneho zasadnutia Obecného zastupiteľstva v Štitároch**

Dátum konania: 02. 06. 2011

Prítomní: podľa priloženej prezenčnej listiny

Program:

1. Úvod a privítanie

2. Voľba a odsúhlasenie overovateľov a zapisovateľky

3. Návrh a odsúhlasenie programu

4. Schválenie žiadosti p. Kataríny Berecovej k parcelám č. 1052/20, 1152/4, 1052/154

5. Prerokovanie opravy autobusovej zastávky pri COOP Jednota

6. Schválenie zmluvy vstupu do Občianskeho združenia  za účelom získania rôznych dotácií z NSK a následne z euro fondov

7. Prerokovanie zákona č. 154/2011Z. z. o právnom postavení starostov obcí a primátorov miest

8. Zmluva s ENVI\_GEOS Nitra a informácia o zmene platby za komunálny odpad

9. Odsúhlasenie zmluvy s firmou Západoslovenská energetika

a. s. do konca roku 2013

10. Informácia o výkopových prácach na ceste Jelenecká od trafostanice až po Močelák

11. Prejednanie žiadosti od p. Viery Brathovej, Pohranická 12

12. Informácia Slovenského pozemkového fondu v Nitre

13. Informácia o ČOV\_Štitáre

14. Hlasovanie o uznesení

1. Úvod a privítanie

3. mimoriadne zasadnutie Obecného zastupiteľstva v Štitároch otvorila, privítala všetkých poslancov i prítomných starostka obce Ing. Zuzana Vinkovičová

2. Voľba a odsúhlasenie overovateľov a zapisovateľky

Podľa harmonogramu overovateľmi zápisnice a uznesenia sú poslanci: Juraj Pilka, Ing. Stanislav Brath, zapisovateľkou zápisnice a uznesenia je pracovníčka Obecného úradu v Štitároch Etela Maťušová.

Overovatelia zápisnice a uznesenia: Juraj Pilka, Ing. Stanislav Brath, zapisovateľka zápisnice a uznesenia: Etela Maťušová boli jednohlasne schválení všetkými prítomnými šiestimi poslancami OcZ.

3. Návrh a odsúhlasenie programu

Program bol doplnený na návrh starostky o 2 nasledovné body:

1/ Prejednanie žiadosti od p. Viery Brathovej, Pohranická 12,

2/ Informácia Slovenského pozemkového fondu v Nitre

Program bol odsúhlasený jednohlasne všetkými prítomnými šiestimi poslancami OcZ.

4. Schválenie žiadosti p. Kataríny Berecovej k parcelám č. 1052/20, 1152/4, 1052/154

Žiadosť k vysporiadaniu  novovybudovanej  novej komunikácie od p. Kataríny Berecovej, bola prijatá 20.4.2011, ktorá je splnomocnená od všetkých vlastníkov pri plánovanej novovytvorenej komunikácii na parcelách č. 1052/20, 1152/4, 1052/154.

Poslanci obdŕžali geometrický plán č.734/11 na oddelenie pozemkov p.č.1152/4 a 1052/154 overený Ing,Karbanom zo dňa 6.5.2011.

Geometrický plán je vyhotovený tak, aby šírka miestnej komunikácie bola 6 m, nakoľko sa jedná  o jednostrannú výstavbu , z ľavej strany sa nachádza parcela – rigol- vo vlastníctve Štátne lesy.

Poslanci sa zhodli na tom, aby dotyční vlastníci darovali  potrebnú časť parciel do vlastníctva obce  darovacou zmluvou , a výhradne s tou podmienkou, že všetky náklady vzniknuté s majetkoprávnym  vysporiadaním pozemkov ako i náklady vzniknuté so zavedením všetkých inžinierskych sietí hradia výlučne vlastníci do plnej výšky.

Za tento návrh hlasovali poslanci OcZ:

Hlasovanie:

za: 6, proti: 0, zdržali sa: 0

5. Prerokovanie opravy autobusovej zastávky pri COOP Jednota Štitáre

Starostka vykonala výberové konanie na opravu autobusovej zastávky z materiálu lexan a najvýhodnejšia cenová ponuka bola ponúknutá na opravu autobusovej zastávky v cene 783,60 €.

Oprava bude realizovaná  až po realizácii projektu – po vybudovaní kamerového systému. Za realizáciu opravy bude finančná úhrada po splátkach  3 mesiace.

Hlasovanie:

za: 6,

 proti: 0,

zdržali sa: 0

Starostka podala informáciu, že plánujeme vybudovať svojpomocne  autobusovú zastávku a umiestniť  na Söprős I. –chatová oblasť.

6. Schválenie zmluvy vstupu do Občianskeho združenia za účelom získania rôznych dotácií z NSK a neskôr  z euro fondov.

Starostka dala návrh na odsúhlasenie  k založeniu  nového občianskeho združenia, z dôvodu  možnosti získania dotácií z NSK na menšie  projekty obcí.

NSK  veľmi intenzívne finančne podporuje rozvoj vidieka prostredníctvom poskytovania dotácií pre miestne akčné skupiny typu LEADER na podporu implementácie ich integrovaných stratégií miestneho rozvoja.

Naša obec  ešte nie je členom miestnych akčných skupín.-maska.

Na stretnutí mikroregionu Zobor  sa rozhodlo, že obce, ktoré sú členmi  prijmu do nového občianskeho združenia dalšie obce  katastrálne susediace, a ktoré  zatiaľ  nie sú zaregistrované v OZ, aby tieto obce mohli vytvoriť  MAS- ku- miestnu akčnú skupinu.

K tomu je potrebné  zaregistrovať sa  do občianskeho združenia, nemôže sa poskytnúť dotácia pre  existujúci mikroregion iba pre občianske združenie.

Počet obyvateľov za všetky obce  musí presiahnuť 10 000.

Prvou  a najzávažnejšou úlohou je vypracovanie integrovanej stratégie rozvoja vidieka. Táto stratégia musí byť vypracovaná dôsledne, pretože s ňou  musia korešpondovať následne podávané žiadosti- projekty.

Termín: do 30.9.2011

Druhou úlohou je registrácia OZ-  štatút a stanovy.

Náklady na vypracovanie  projektu sa rozdelia  na obce , ktoré by činili cca činia 650 € na jednu obec.

Stanovy a štatút  OZ budú  odsúhlasené  pred založením OZ.

Na rok 2012  a 2013 by sme sa mohli uchádzať  o 33 000,-€.

Na každú obec  by mohlo prináležať cca   2 750,-€ na  1 rok .

Hlasovanie o vstup do Občianskeho združenia  až  po odsúhlasení stanov a štatútu.

za: 6,

proti: 0,

zdržali sa: 0

7. Prerokovanie zákona č. 154/2011 Z. z. o právnom postavení starostov obcí a primátorov miest platný od 1.6.2011.

V zmysle  tohto zákona  došlo k úpravám v §4 ods.1 platové skupiny podľa počtu obyvateľov obce.

Starostka dala návrh na odsúhlasenie do Obecného zastupiteľstva, aby  jej základný mesačný plat zostal na úrovni doterajšieho základného platu.

Za tento návrh hlasovali poslanci OcZ:

Hlasovanie:

za: 6,

proti: 0,

zdržali sa: 0

8. Zmluva s Envi-Geos Nitra a informácia o zmene platby za komunálny odpad.

Starostka predložila  nový dodatok už existujúcej zmluve s firmou Envi-Geos Nitra , ktorý zabezpečuje odvoz komunálneho odpadu.

V zmysle nového dodatku dôjde k úspore, pretože  sadzby sa znižuje  , 0,60 € na 0,55 € za vyprázdnenie KO.Naša obec vyprodukuje  mesačne  10 t odpadu.

Okrem toho  obec má zvýšené náklady  za komunálny odpad – veľké kontajnery 2x do roka  3 veľké kontajnery- cca do 800,- € .

Cintorínsky odpad činil 170,-€ jednorázovo – zabazpečovali Mestské služby.

Tieto kontajnery boli odvážané každý  druhý mesiac v roku- náklady boli 1.020,-€.

Preto obec zrušila tieto  kontajnery a sú zabezpečené 2 kusmi1100 l  menšími kontajnermi firmou ENVI GEOS, ktoré sú vyprázdňované  2x do mesiaca- tu je tiež úspora.

Ďalej obec môže vyfakturovať tejto firme za separáciu odpadu  a to  finančné prostriedky – podľa prílohy tejto zmluvy.

Preto pani starostka apelovala na poslancov , aby vyzývali občanov , aby odpad separovali a podľa rozvozného plánu pripravovali na odvoz.

Od roku 2012 sa plánuje v zmysle  platného Združenia obcí na separovaný odpad , že  každá domácnosť bude mať 4 malé kontajnery na separovaný odpad.

Platby by sa realizovali podľa  skutočného stavu vyprodukovaného KO.

9. Odsúhlasenie zmluvy s firmou Západoslovenská energetika a. s. do konca roku 2013.

Západoslovenská energetika a. s. predložila  návrh zmluvy na odsúhlasenie do konca roka 2013.

V uvedenej zmluve je zakotvená zľava  od 01.07.2011 do 31.12.2011 ponúkajú zľavu vo výške 15% a v roku 2012 zľavu 10% v prípade, že obec neodstúpi ku konkurencii.

Starostka podala informáciu, že obec platila vyššie sadzby za ističe verejného osvetlenia a tým vznikli väčšie náklady za mesačné platby  za  1 mesiac rozdiel bol o  22,17 € viac. Avšak v zmysle reklamačného poriadku obec mohla  vymáhať za 2 roky späť  finančné prostriedky.

Táto reklamácia  dopadla kladne a obec obdrží 536,20 €.

Obec dala vyhotoviť revízne správy na verejné osvetlenie a v materskej škôlke za účelom zníženia nákladov pri výmene ističov a tým sme dosiahli ďalšie úspory.

Za podpísanie zmluvy prebehlo hlasovanie nasledovne.

Hlasovanie:

za: 4,

proti: 0,

zdržali sa: 2

10. Informácia o výkopových prácach na ceste Jelenecká od trafostanice až po Močelák.

Starostka podala informáciu, že sa budú konať výkopové práce v mesiaci jún  na Jeleneckej ulici od trafostanice oproti ulice Pohranická až po Močelák.

Firma Enermont Nitra bude zabezpečovať tieto práce.Budú sa ukladať káble v zemi v hĺbke2 m  na elektrické  inžinierske siete.

11. Prejedanie žiadosti od p. Viery Brathovej, Pohranická 12

Dňa 30.5.2011 bola prijatá žiadosť od  pani Viery Brathová , ktorá žiada vo odstránenie závady  a úpravu odtokového jarku pred svojím rodinným domom.

P. starostka  požiadala odborníkov- vodárov o vykonanie  odborného posudku.

Firma, ktorá vykonala na 2 deň sondu , potvrdila, že sa nejedná o žiadnu poruchu na obecnom vodovode,  ale voda vyteká z Jókayho ulice.

Táto voda sa dostáva do ryhy, ktorá bola vykopaná pre vodovod a elektrické vedenie a následne vyviera pred domom na Pohranickej ulici.

Na základe tohto odborného posudku bude poskytnutá odpoveď p. Viere Brathovej na jej žiadosť.

12. Informácia  Slovenského pozemkového fondu v Nitre

Starostka požiadala Slovenský pozemkový fond o podanie informácie na pozemkoch nad hájovňou, na konci ulice Ku Gáborke, nakoľko boli hlásené občanmi, prečo sa  na týchto pozemkoch vykonávajú geodetické práce.  Spomínané  pozemky sú vo vlastníctve SPF a je v kompetencii fondu narábať s nimi.

V zmysle platnej legislatívy obec nerozhoduje a nedáva súhlas  k určeniu vlastníctva pozemkov, ktoré nadobudol SPF do vlastníctva .

13. Informácia o ČOV-Štitáre

Starostka pokladala za povinnosť podať informáciu o stave čističky.

Stavebné povolenie bolo vydané v roku 2004 na výstavbu čističky napriek tomu, že pozemok pod čističkou nebol vysporiadaný do dnešného dňa.

Geometrický plán vyhotovený p.Volfovou nebol zaregistrovaný  na Katastrálnom úrade.

Obvodný úrad životného prostredia vydalo  stavebné povolenie a stalo sa i právoplatným v uvedenom období.

V roku 2010 bývalí majitelia predali svoje pozemky  p. Borisovi Školákovi , ktorý sa stal majiteľom pozemkov pod ČOV.

ČOV je postavená od  roku 2006  a pán Hašuk , bývalý starosta  nikoho neinformoval za predchádzajúce volebné obdobie, že pozemky  nie sú vysporiadané .

Starostka požiadala poslancov, aby vyjadrili svoje stanoviská.

 P. poslanec Ing. Stanislav Brath navrhol dohodu medzi vlastníkom a obcou, p. poslanec Ing. Jaroslav Matějíček navrhoval vyčkať do 15.06.2011, keďže p. Boris Školák sa vyjadril, že podá svoj návrh do tohto dátumu.

P. poslankyňa Mgr. Silvia Sórádová navrhla dať vyhotovenie ohodnotenia súdnym znalcom a potom pristúpiť ku konaniu.

 P. poslanec Ing. Jozef Cilling navrhuje počkať do termínu 15.06.2011 a pristúpiť k dohode.

 P. poslanec Juraj Pilka vyjadril svoj názor, že terajší vlastník vedel čo kupuje, navrhuje dohodu s vlastníkom za rozumnú cenu.

 Nevysporiadaná čistička blokuje ďalší priebeh v odkanalizovaní obce .

 P. hlavný kontrolór odporúčal dohodu s vlastníkom za prijateľnú cenu.

14. Hlasovanie o uznesení

Hlasovanie o uznesení z 3. mimoriadneho zasadnutia OcZ v Štitároch prebehlo podľa jednotlivých bodov.

15. Záver

3. mimoriadne zasadnutie OcZ v Štitároch ukončila starostka obce poďakovaním všetkým prítomným za účasť.

V Štitároch, 09.06.2011

Vyvesené: 13.06.2011

Zvesené: 27.06.2011

Zápisnicu zapísala: Etela Maťušová       ....................................................

Overovatelia: Juraj Pilka                         ....................................................

                       Ing. Stanislav Brath          ...................................................

                                                              Ing. Zuzana Vinkovičová

                                                                 starostka obce Štitáre